Mistap haarasin härjal kohe sarvist, kui eelmisel nädalal teatavaks tehti: NÜÜD ON TEIE VÕIMALUS!  Suvelõpunivägasoodsahinnaga ahvatles muidugi tellima seda kõige-kõiget, ehkki esimesist sammudest oli õhus hoiatusi. Kõigepealt on kogu tellimine minu ajuehitusega inimese arvates mõttetult keeruline. Mitte küll päris raketiteadus, aga siiski, ajas segadusse. Teiseks, milleks pakkuda elektroonilisi võimalusi ja lollitada inimesi teadetega "me oleme teie soovi kätte saanud ja tegeleme sellega, varsti saate", kui tellimus kaob lihtsalt ära ning keegi kirjutab selle peale lausvalet, nagu poleks ma neile kättesaadav olnud.  Huvitav küll, telefon ja meiliaadress on teil olemas, käisite ukse taga või? Kolmandaks, selleks et sul teenust kasutada võimalik oleks, on tihtipeale vaja igaseid lisavidinaid, aga see võib selguda alles hiljem. Nagu ka see, et tegelikult pead sa selle eest lisaraha maksma. Ja tegelikult peaksite selle teenuse saamiseks olema eelnevalt seda, teist ja kolmandat teinud või ostnud.